નવી દિલ્હીઃ સમગ્ર દેશ અને સિસ્ટમને હચમચાવી નાખનાર નિર્ભયા ગેંગરેપ કેસમાં શુક્રવારે સુપ્રીમ કોર્ટ મહત્વનો ચૂકાદો આપવાની છે. નિર્ભયાના ચારે હત્યારાઓએ ફાંસીની સજા વિરૂદ્ધ કોર્ટમાં અરજી કરી હતી. જેની પર આજે સુપ્રિમ કોર્ટમાં ચૂકાદો આવવાનો છે. 16 ડિસેમ્બર 2012ની રાત દિલ્હીમાં નિર્ભયા માટે ભયજનક બની ગઇ હતી. તે રાત્રે એક ચાલતી બસમાં પાંચ પુક્ત અને એક સગીરે હેવાનિયતની તમામ હદો પાર કરી નાખી હતી. 23 વર્ષની નિર્ભયા સાથે હેવાનિયતનો એવો ખેલ ખેલ્યો હતો કે તે જાણીને દરેક દેશવાસી હચમચી ગયા હતા. નિર્ભય પેરામેડિકલની આશાસ્પદ વિદ્યાર્થીની હતી.